stanford-oval/wikipedia huggingface dataset:
Vieira
Henkilöitä

Adriano Vieira Louzada (s. 1979), brasilialainen jalkapalloilija
Alessandro Rosa Vieira eli Falcão (s. 1977), brasilialainen futsalpelaaja ja jalkapalloilija.
Álvaro Siza Vieira (s. 1933), portugalilainen arkkitehti
Antônio Vieira Honório, Coutinho (1943–2019), brasilialainen jalkapalloilija
Benedito de Ulhôa Vieira (1920–2014), brasilialainen katolinen arkkipiispa
Carlos José Ruiseco Vieira (s. 1935), kolumbialainen katolinen arkkipiispa
Douglas Vieira (s. 1960), brasilialainen judoka ja olympiamitalisti
Filomeno do Nascimento Vieira Dias (s. 1958), angolalainen katolinen piispa
Francisco Manuel Vieira (1925–2013), brasilialainen katolinen piispa
Geraldo Vieira Gusmão (s. 1934), brasilialainen katolinen piispa
Givanildo Vieira de Souza eli Hulk (s. 1986), brasilialainen jalkapalloilija
Jaime Vieira Rocha (s. 1947), brasilialainen katolinen arkkipiispa
João Vieira (s. 1976), portugalilainen kilpakävelijä
João Bernardo Vieira (1939–2009), Guinea-Bissaun presidentti
José Luandino Vieira (oik. José Vieira Mateus da Graça, s. 1935), portugalilais-angolalainen kirjailija
José Vieira de Lima (s. 1931), brasilialainen katolinen piispa
Jussiê Ferreira Vieira (s. 1983), brasilialainen jalkapalloilija
Luan Vieira (s. 1993), brasilialainen jalkapalloilija
Luiz Soares Vieira (s. 1937), brasilialainen katolinen arkkipiispa
Manuel Vieira Pinto (1923–2020), mosambikilainen katolinen arkkipiispa
Marcelo Vieira (s. 1988), brasilialainen jalkapalloilija
Maria Helena Vieira da Silva (1908–1992), portugalilais-ranskalainen taidemaalari
Marta Vieira da Silva (s. 1986), brasilialainen jalkapalloilija
Meredith Vieira (s. 1953), yhdysvaltalainen näyttelijä, käsikirjoittaja ja talk show -juontaja
Patrick Vieira (s. 1976), senegalilais-ranskalainen jalkapalloilija
Paul Kouassivi Vieira (1949–2019), beniniläinen katolinen piispa
Rafael Pires Vieira (s. 1978), brasilialainen jalkapalloilija
Rai Souza Vieira de Oliveira (s. 1965), brasilialainen jalkapalloilija
Sérgio Vieira de Mello (1948–2003), brasilialainen diplomaatti
Tiago da Rocha Vieira, Tiaguinho (1994–2016), brasilialainen jalkapalloilija
Vasco Joaquim Rocha Vieira (1939–2025), portugalilainen prikaatikenraali, Macaon viimeinen kuvernööri 1991–1999
Waldo Vieira (s. 1932), brasilialainen lääkäri ja parapsykologi.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vieira”, voi hakea sivunnimihaulla, laajalla sivunnimihaulla tai tekstihaulla.
Genarp

| Genarp |
| --- | --- |

 Genarp
 Koordinaatit: 55°35′57″N, 13°23′54″E 
Valtio:   Ruotsi
Lääni:  Skånen lääni
Maakunta:  Skåne
Kunta:  Lund
Väkiluku (31.12.2023):  3 180
Infobox OKVirheellinen NIMI-arvo: 
Genarp on taajama Lundin kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 3 180 asukasta.
Tunnettuja henkilöitä

Karl-Erik Welin (1934–1992), säveltäjä, pianisti ja urkuri
Aiheesta muualla

Kuvia tai muita tiedostoja aiheesta Genarp Wikimedia Commonsissa
Panssariprikaati

Panssariprikaati on maailmanlaajuisesti tunnettu itsenäiseen toimintaan kykenevä rynnäkkö- ja taistelupanssarivaunuista koostuva sotilasyksikkö, jonka nimitys ja koko vaihtelee maittain. Brittiläisessä panssariprikaatissa on 56, amerikkalaisessa 87 ja venäläisessä 94 taistelupanssarivaunua. Panssariprikaatia isompi yksikkö on panssaridivisioona. Panssariprikaatit on usein nimetty paikkakunnan mukaan ja niillä on yksilöllinen logo tai tunnus.
Suomi

Panssariprikaati on Parolannummen varuskunnassa Hattulassa. Panssariprikaatin edeltäjä oli vuonna 1919 perustetttu hyökkäysvaunurykmentti, jonka kalustona oli 32 Renault ja vuodesta 1936 32 Vickers hyökkäysvaunua. Lisäksi sillä oli yksi ruotsalainen Landsverks panssariauto. Talvi- ja jatkosodan aikana yksikkö kasvatettiin panssariprikaatiksi.
Muut maat

Ukrainassa on neljä toisen maailmansodan aikana perustettua panssariprikaatia; ensimmäinen tankkiprikaati, neljäs tankkiprikaati, viides tankkiprikaati ja 17. tankkiprikaati. Ne koostuvat enimmäkseen neuvostoaikaisesta kalustosta. Iso-Britannia ja Puola toimittavat maahan länsimaisia Challenger- ja Leopard-taistelupanssarivaunuja, joista on tarkoitus perustaa panssariprikaati torjumaan Venäjän hyökkäystä maahan. Ruotsi toimittaa tarkoitukseen 50 CV90-rynnäkköpanssarivaunua. Suomen ulkoministeri Pekka Haavisto on luvannut lahjoittaa Ukrainaan Leopard-taistelupanssarivaunuja, mikäli muut maat toimittavat ja Saksa myöntää luvan niiden luovuttamiseen, mutta lupa-anomusta ei ole vielä toimitettu Saksaan. Lahjoitusten tarkoituksena on tehostaa Ukrainan kykyä torjua Venäjän hyökkäystä maahan ja vallata takaisin Venäjän jo miehittämät alueet Itä-Ukrainassa sekä Krim.
Myndigheten för samhällsskydd och beredskap

| Myndigheten för samhällsskydd och beredskap  |
| --- | --- |

Perustettu:  1.1.2009
Tehtävä:  yhteiskunnallinen varautuminen
Ministeriö:  Ruotsin puolustusministeriö
Päätoimi­paikka:  Karlstad
Valtio:   Ruotsi
Aiheesta muualla
Sivusto
Myndigheten för samhällsskydd och beredskap (lyh. MSB) on Ruotsin valtion virasto, jonka tehtävä on johtaa varautumista suuronnettomuuksiin ja muihin yhteiskunnallisiin poikkeustilanteisiin. Se perustettiin vuonna 2009 korvaamaan aiemmat Statens räddningsverk, Styrelsen för psykologiskt försvar ja Krisberedskapsmyndigheten. MSB:n päämaja on Karlstadissa ja sillä on toimipaikkoja Tukholmassa, Revingessä ja Kramforsissa.
Kuvia

Päämaja
MSB:n käytössä oleva auto.
MSB tunnetaan erityisesti julkaisemistaan Om krisen eller kriget kommer -vihkosista.
Aiheesta muualla

Kuvia tai muita tiedostoja aiheesta Myndigheten för samhällsskydd och beredskap Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Yhdysvallat
Jonáš Peterek

| Jonáš Peterek> Henkilötiedot |
| --- | --- |
Syntynyt: 19. helmikuuta 2001 (ikä 23) Havířov, Tšekki
Kansalaisuus:   Tšekki
Jääkiekkoilija
Pelipaikka:  keskushyökkääjä
Maila:  oikea
Pituus:  188 cm
Paino:  80 kg
Seura
Seura:  HC Slovan Bratislava
Sarja:  Extraliga
Pelaajaura
Pääsarjaura:  2018–
Aik. seurat:   HC Oceláři Třinec (ČEL)  HC Frýdek-Místek (Tšekki 1)  Hermes (Mestis)  HC Vítkovice (ČEL)  HC Bílí Tygři Liberec (ČEL) 
Jonáš Peterek (s. 19. helmikuuta 2001 Havířov, Tšekki) on tšekkiläinen jääkiekkoilija, joka pelaa slovakialaisessa HC Slovan Bratislavassa. Hän on pelipaikaltaan keskushyökkääjä.
Aiheesta muualla

Jonáš Peterek Elite Prospects. Everysport Media Group AB. (englanniksi)
Jonáš Peterek Eurohockey.com. (englanniksi)
Jonáš Peterek The Internet Hockey Databasessa (englanniksi)
Lokakuun aukio (Minsk)

| Lokakuun aukio> valkoven. Кастрычніцкая плошча, ven. Октябрьская пло́щадь |
| --- | --- |
 Arkkitehti M. Pirogovin johdolla suunniteltu, vuoden 2001 lopussa valmistunut Tasavallan palatsi Minskin Lokakuun aukiolla.
Osoite:  Praspekt Nezaležnasti, Minsk, Valko-Venäjä
Koordinaatit:  53.9024°N, 27.5615°E
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Lokakuun aukio (valkoven. Кастрычніцкая пло́шча,  Kastrytšnitskaja ploštša, ven. Октябрьская пло́щадь, Oktjabrskaja ploštšad) on Valko-Venäjän pääkaupunki Minskin keskustasta koilliseen johtavan  Itsenäisyyden valtakadun (valkoven. Praspekt Nezaležnasti) varrella kantakaupungissa sijaitseva suuri aukio. Se on yhdessä aukiolla sijaitsevan, kongresseihin, vastaanottoihin, teatteri- ja musiikkiesityksiin käytetyn Tasavallan palatsin kanssa keskeinen areena Valko-Venäjän tasavallan seremoniallisissa ja kansalaisilleen järjestämissä tapahtumissa. Aukiolle sijoitetaan talvisin tasavallan virallinen Uudenvuoden kuusi. Aukion laidalla sijaitsee Valko-Venäjän Suuren isänmaallisen sodan historian valtionmuseo.
Valko-Venäjän etäisyyksien nollapisteen monumentti vuodelta 1998 Lokakuun aukiolla. Sen suunnittelivat A. Sardanov, A. Finsk ja V. Zavedejev.
Aukion lähitienoot tunnettiin jo 1800-luvulla nimellä "Uusi paikka" ("Uusi kaupunki"). Alueen keskellä, silloiseen keskuspuiston alueella toimi kauppatori. Kauppatori siirrettiin kuitenkin jo 1800-luvun puolivälissä toisaalle. 1800-luvun lopulla keskuspuistoon rakennettiin kaupungin teatteri (nykynimeltään Kansallinen akateeminen Janka Kupalan teatteri). Tämä pieneksi kutistunut puisto ja siellä sijaitseva teatteri on nykyään aivan Lokakuun aukion eteläpuolella, Itsenäisyyden valtakatun toisella puolella. Lokakuun aukion nykymuoto alkoi hahmottua toisen maailmansodan jälkeen. Tuolloin aukiota kutsuttiin Keskusaukioksi (Tserntralnaja). 1950–1970-luvuilla se oli sotilasparaatien ja mielenosoitusten tapahtumapaikkana. Puiston laidalla oli hallitukselle aidattu katsomo. Vuonna 1984 aukio sai nimen Lokakuun aukio. Vuonna 2001 aukiolle valmistui arkkitehti M. Pirogovin johdolla suunniteltu Tasavallan palatsi, ja aukio sai nykyisen perusrakenteensa.
Lokakuun aukion etelälaidalla lähellä Itsenäisyyden valtakatua on Valko-Venäjän etäisyyksien nollapiste. Se toimii esimerkiksi maantiekartan etäisyyksien lähtöpisteenä Valko-Venäjällä. Monumentin suunnittelivat arkkitehti A. Sardanov, kuvanveistäjä Aljaksandr Finsk ja metallitaiteilija V. Zavedejevin ja se paljastettiin vuonna 1998.
Lokakuun aukion etelälaidalla on Minskin metron vilkkaimpiin kuuluva Kastrytšnitskajan metroasema (suom. Lokakuun (aukion) metroasema), joka samalla toimii risteysasemana toiselle metrolinjalle.
Aiheesta muualla

Kuvia tai muita tiedostoja aiheesta Lokakuun aukio (Minsk) Wikimedia Commonsissa
(Huom. Osa uudehkoja teoksia ja siksi ei-vapaan panoraaman piirissä)
Monadologia

Monadologian käsikirjoitus
Monadologia (Monadologie, 1714) on Gottfried Leibnizin filosofinen pääteos ja teos, joka määrittää hänen filosofiansa sisällön parhaiten. Teos käsittelee monadeja eli formaaleja jakamattomia perusyksiköitä (vrt. atomi), jotka eivät kuitenkaan ole fyysisiä vaan metafyysisiä.
Teoksen nimi tulee siitä, että Leibniz halusi Marsilio Ficinoa, Giordano Brunoa ja Anne Conwaytä imitoiden pitää kreikan kielen sanat monas (”ykseys”) ja logos (”tutkielma” tai ”tiede”) yhdessä. Näin Monadologia tuli olemaan joko tutkielma monadeista tai ykseyden tiedettä.
Monadologia on kirjoitettu lyhyinä loogisina kappaleina, joita on yhteensä yhdeksänkymmentä, ja jotka seuraavat toisiaan loogisesti. Teoksen sisällys etenee dialektiseen tapaan ja kohtaa näin kysymyksiä ja ongelmia, jotka auttavat lukijaa etenemään opinnoissaan. Lukija voi oppia, että yhdistetyt kappaleet ovat jotain yhdistettyä, ulottuvaista, ilmiömaailmaan kuuluvaa ja toistuvaa yksinkertaisiin substansseihin nähden, minkä Kant esitti myöhemmin dikotomiallaan fenomena-noumena. Tästä seuraa kysymys, onko sielu monadi? Jos vastaus on myöntävä, silloin sielu on yksinkertainen substanssi. Jos sielu on materiaalinen yhdistelmä, se ei voi olla monadi.
Perusteet

Leibniz antaa viisi rationaalista perustelua monadeille:
Matemaattinen perustelu, infinitesimaalilaskennan ja sen antiatomististen johtopäätösten kautta, sellaisia materialisteja kuin Epikuros, Lucretius ja Gassendi vastaan.
Fysikaalinen perustelu, elävien voimien teorian ja siitä implisiittisesti seuraavan kartesiolaisen dynamiikan kritiikin kautta. Leibniz osoitti kartesiolaisen dynamiikan virheet.
Metafyysinen perustelu, riittävän perusteen periaatteen kautta. Periaatteessa syiden ketju ei voi jatkua loputtomiin ja se vaatii jokaiselle tapahtumalle alun. Vertaa occamin partaveitsi.
Psykologinen perustelu, synnynnäisten ideoiden postuloimisen kautta, erityisesti teoksessa Nouveaux essais sur l’entendement humain, joka vaikutti Kantin Puhtaan järjen kritiikkiin.
Biologinen perustelu, kappaleiden ennaltamuotoutumisen teorian ja orgaanisessa kehityksessä tapahtuvan toiminnallisen jakautumisen kautta.
Monadit

Monadit ovat Leibnizin mukaan metafyysisiä pisteitä tai voimapisteitä. Ne ovat olemassa tilassa, mutta niillä ei ole ulottuvaisuutta. Todellisuudessa kaikki materiaalinen, joka on olemassa, koostuu kokonaisuudessaan monadeista. Monadit eivät ole toisiinsa tai mihinkään muuhun substanssiin nähden kausaalisissa suhteissa, ja ne liikkuvat (tai ”ilmenevät” vaikuttaakseen toisiinsa) ennalta-asetetun harmonian mukaisesti. Toisin sanoen koko maailmankaikkeus hajoaisi, jos Jumala ei valvoisi ja ohjaisi jokaisen monadin jokaista liikettä.
Ihmisten sielut ovat erityisiä monadeja, hallitsevia ja järjellisiä monadeja. Tällaiset monadit antavat meille tietoisuuden, joka tarkoittaa kykyä reflektoida tietoisia havaintoja ja olla tietoinen itsestään. Tätä Leibniz kutsuu apperseptioksi. Kaikilla muilla yksinkertaisilla monadeilla on kaksi perusominaisuutta, ravitseva ja aistiva, kun taas joillakin on myös muisti.
Monadit ovat ikuisia ollen olemassa siitä saakka, kun Jumala loi kunkin monadin, sekä tuhoutumattomia ja muuttumattomia.
Filosofiset johtopäätökset

Teoria johtaa seuraaviin ajatuksiin:
Kirjallisuutta

Leibniz, Gottfried Wilhel: Monadologia.  ((Monadologie, 1714.) Suomentanut sekä esipuheen ja selitykset laatinut Jyrki Siukonen. S. 81–97: Raili Kauppi: ”Logiikan idea Leibnizin filosofiassa” (Die Idee der Logik in der Philosophie Leibnizens, 1969). Suomentanut Leevi Lehto. S. 99–127: Jyrki Siukonen: ”Kaupunki, kirjasto, puutarha ja teatteri: Huomioita kertomuksellisuudesta ja arkkitehtuurista Monadologian taustalla”)  Helsinki:  Gaudeamus, 1995.  ISBN 951-662-619-X
Leibniz, Gottfried Wilhelm: Filosofisia tutkielmia.  (Toimittaneet Tuomo Aho ja Markku Roinila.)  Suomentanut Tuomo Aho ym.. Helsinki:  Gaudeamus, 2010.  ISBN 978-952-495-121-0
Aiheesta muualla

Teos:
Leibniz: Monadology (käännös Robert Latta , 1898) (englanniksi)
Leibniz: Monadology (käännös Jonathan Bennett) (englanniksi)
Leibniz: Monadology (Arkistoitu – Internet Archive) ja kommentaario (Arkistoitu – Internet Archive) (George MacDonald Ross, 1999) (englanniksi)
Leibniz: Monadologia – text with concordances and frequency list (englanniksi) (ranskaksi)
Muuta:
Roinila, Markku: G. W. Leibniz: Filosofian periaatteet eli monadologia
Roinila, Markku: Leibnizin metafysiikasta Logos-ensyklopedia. Filosofia.fi.
Siukonen, Jyrki: Leibnizin kääntämisestä ja selittämisestä (Arkistoitu – Internet Archive)
Steinhart, Eric: A Computational Model of Monadology (Arkistoitu – Internet Archive) (englanniksi)
Leibnizin omakätinen Monadologian käsikirjoitus.
Kamuzu Stadium

| Kamuzu Stadium |
| --- | --- |

Rakennuksen tiedot
Sijainti:  Blantyre, Malawi
Omistaja:  Malawin valtio
Kenttä:  tekonurmi
Aiemmat nimet:  Langley Stadium –1964 Kamuzu Stadium 1964–1997 Chichiri Stadium 1997–2004
Käyttäjät
 Jalkapallo:  Malawin jalkapallomaajoukkue, useita seurajoukkueita 
Katsojakapasiteetti
 32 000 
Lisää rakennusartikkeleitaArkkitehtuurin teemasivulla
Kamuzu Stadium on Blantyren kaupungissa Malawissa sijaitseva urheilustadion, jossa pelataan pääasiassa jalkapalloa ja harrastetaan yleisurheilua. Stadionille mahtuu 32 000 katsojaa. Se on Malawin jalkapallomaajoukkueen ja joidenkin seurajoukueiden kotikenttä. Malawin valtio omistaa kentän. Kenttä on Malawin ainoa FIFA:n MM-karsintaotteluihin kelpuuttama kenttä. Urheilun lisäksi stadionilla on järjestetty myös muita tapahtumia, kuten tietoisuutta AIDSista lisäävä tapahtuma.
Alun perin stadionin nimi oli Langley Stadium. Se nimettiin uudelleen Kamuzu Stadiumiksi Malawin ensimmäisen presidentin Hastings Kamuzu Bandan mukaan, kun Malawi oli itsenäistynyt Ison-Britannian siirtomaavallan alta vuonna 1964. Bakili Muluzin presidenttikauden aikana vuonna 1997 stadion nimettiin Chichiri Stadiumiksi. Bingu wa Mutharikan noustua presidentiksi vuonna 2004 hän palautti rakennuksia aiemmille nimilleen ja niinpä 15. syyskuuta 2004 lähtien stadion on tunnettu jälleen nimellä Kamuzu Stadium.
Aiemmin Kamuzu Stadiumin virallinen katsojakapasiteetti oli 50 000. Vuonna 2008 Malawin kotiotteluun pääsi arviolta 60 000 katsojaa. FIFA vaatikin Malawin jalkapalloliittoa ja hallitusta pienentämään stadionin kapasiteettia puoleen tästä, jotta stadion täyttäisi turvallisuusvaatimukset. Lisäksi FIFA:lla oli vaatimuksia muun muassa katsomoita rajaavista aidoista. Maaliskuussa 2009 stadionin katsojakapasiteettia pienenettiinkin nykyiseen 32 000 siten, että jokaisella on katsojalla on noin puoli metriä tilaa. Ongelmien välttämiseksi päätettiin myös että loppuunmyydylle stadionille ilman lippua tulevat henkilöt pidätetään.
FIFA tuki vuonna 2009 myös Kazumu Stadiumin luonnonnurmen vaihtamista tekonurmeksi.
Israel Eurovision laulukilpailussa

| Israel |
| --- | --- |

Paikallinen TV-asema:  	Kan
Toiminut isäntämaana:  1979, 1999, 2019
Esiintymiset
Esiintymiskerrat:  45
Ensiesiintyminen:  1973
Paras sijoitus:  1. (1978, 1979, 1998, 2018)
Huonoin sijoitus:  24. (1993, SF: 2007)
Paras pistemäärä:  529  (2018)
Huonoin pistemäärä:  4 (1993, 2006)
Israel osallistui Eurovision laulukilpailuun ensimmäisen kerran vuonna 1973. Maa on voittanut kilpailun neljä kertaa: vuosina 1978, 1979, 1998 ja 2018. Vuoden 1998 voitto oli erityisen kohuttu, kun sen voitti transsukupuolinen laulajatar Dana International. Israel on kilpaillut 39 kertaa vuosina 1973–2016. Maa on ohittanut viisi kilpailua: 1980 (vaikka se oli voittanut vuonna 1979), 1984, 1994, 1996 ja 1997.
Israel on käyttänyt monessa kappaleessaan kansalliskieltään hepreaa. Joissakin lauluissa on käytetty myös englantia. Vuonna 2009 lavalla nähtiin ensimmäistä kertaa Israelin arabi laulamassa arabian kielellä.
Edustajat

| 0 | 1 | 2 | 3 | 4 |
| --- | --- | --- | --- | --- |
| Vuosi | Esittäjä | Laulu |  |  |
| Vuosi | Esittäjä | Laulu | Sijoitus | Pisteet |
| 1973 | Ilanit | "Ey Sham" (אי שם) | 4 | 97 |
| 1974 | Kaveret | "Natati La Khayay" (נתתי לה חיי) | 7 | 11 |
| 1975 | Shlomo Artzi | "At Va'Ani" (את ואני) | 11 | 40 |
| 1976 | Chocolat, Menta, Mastik | "Emor Shalom" (אמור שלום) | 6 | 77 |
| 1977 | Ilanit | "Ahava Hi Shir Lishnayim" (אהבה היא שיר לשניים) | 11 | 49 |
| 1978 | Izhar Cohen & the Alphabeta | "A-Ba-Ni-Bi" (א-ב-ני-בי) | 1 | 157 |
| 1979 | Gali Atari & Milk and Honey | "Hallelujah" (הללויה) | 1 | 125 |
| 1981 | Hakol Over Habibi | "Halayla" (הלילה) | 7 | 56 |
| 1982 | Avi Toledano | "Hora" (הורה) | 2 | 100 |
| 1983 | Ofra Haza | "Khay" (חי) | 2 | 136 |
| 1985 | Izhar Cohen | "Olé, Olé" (עולה, עולה) | 5 | 93 |
| 1986 | Moti Giladi & Sarai Tzuriel | "Yavo Yom" (יבוא יום) | 19 | 7 |
| 1987 | Datner & Kushnir | "Shir Habatlanim" (שיר הבטלנים) | 8 | 73 |
| 1988 | Yardena Arazi | "Ben Adam" (בן אדם) | 7 | 85 |
| 1989 | Gili & Galit | "Derekh Hamelekh" (דרך המלך) | 12 | 50 |
| 1990 | Rita | "Shara Barkhovot" (שרה ברחובות) | 18 | 16 |
| 1991 | Duo Datz | "Kan" (כאן) | 3 | 139 |
| 1992 | Dafna Dekel | "Ze Rak Sport" (זה רק ספורט) | 6 | 85 |
| 1993 | Sarah'le Sharon & The Shiru Group | "Shiru" (שירו) | 24 | 4 |
| 1995 | Liora | "Amen" (אמן) | 8 | 81 |
| 1998 | Dana International | "Diva" (דיווה) | 1 | 172 |
| 1999 | Eden | "Yom Huledet (Happy Birthday)" (יום הולדת) | 5 | 93 |
| 2000 | PingPong | "Sameach" (שמח) | 22 | 7 |
| 2001 | Tal Sondak | "En Davar" (אין דבר) | 16 | 25 |
| 2002 | Sarit Hadad | "Nadlik Beyakhad Ner (Light A Candle " (נדליק ביחד נר) | 12 | 37 |
| 2003 | Lior Narkis | Milim La'Ahava" (מילים לאהבה) | 19 | 17 |
Edustajat > Kaksivaiheinen loppukilpailu

Vuonna 2003 EBU:ssa päätettiin muuttaa laulukilpailun rakennetta. Semifinaali ja finaali käytiin kahtena eri päivänä ja laulukilpailuun voi osallistua korkeintaan 40 valtiota. Kansainvälisessä finaalissa suora finaalipaikka on edellisenä vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Vuosi | Esittäjä | Laulu | Finaali | Finaali | Semifinaali | Semifinaali |
| Vuosi | Esittäjä | Laulu | Sijoitus | Pisteet | Sijoitus | Pisteet |
| 2004 | David D'Or | "Leha'amin" (להאמין) | X | X | 11 | 57 |
| 2005 | Shiri Maimon | "HaSheket SheNish'ar" (השקט שנשאר) | 4 | 154 | 7 | 158 |
| 2006 | Eddie Butler | "Together We Are One" (זה הזמן) | 23 | 4 | X | X |
| 2007 | Teapacks | "Push the Button" (כפתור אדום) | X | X | 24 | 17 |
Edustajat > Kaksi semifinaalia

Vuonna 2008 päätettiin ottaa käyttöön kahden semifinaalin järjestelmä, jossa suurimmat rahoittajamaat ja edellisen vuoden voittaja ovat automaattisesti finaalissa. Kaikki muut valtiot kilpailevat finaalipaikasta kahdessa semifinaalissa, joista jatkoon pääsee yhteensä 20 maata. Vuosina 2004–2010 Espanja, Iso-Britannia, Ranska ja Saksa pääsivät automaattisesti finaaliin. Italia palasi kisoihin vuonna 2011 ja isona rahoittajamaana on automaattisesti finaalissa.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| Vuosi | Esittäjä | Laulu | Finaali | Finaali | Semifinaali | Semifinaali |
| Vuosi | Esittäjä | Laulu | Sijoitus | Pisteet | Sijoitus | Pisteet |
| 2008 | Bo'az Ma'uda | "The Fire In Your Eyes" (כאילו כאן) | 9 | 124 | 5 | 104 |
| 2009 | Noa & Mira Awad | "There Must Be Another Way" (עינייך) | 16 | 53 | 7 | 75 |
| 2010 | Harel Skaat | "Milim" (מילים) | 14 | 71 | 8 | 71 |
| 2011 | Dana International | "Ding Dong" | X | X | 15 | 38 |
| 2012 | Izabo | "Time" | X | X | 13 | 33 |
| 2013 | Moran Mazor | "Rak Bishvilo" | X | X | 14 | 40 |
| 2014 | Mei Finegold | "Same Heart" | X | X | 14 | 19 |
| 2015 | Nadav Guedj | "Golden Boy" | 9 | 97 | 3 | 151 |
Edustajat > Uusi pisteidenlaskujärjestelmä

Vuonna 2016 otettiin käyttöön uusi pisteidenlaskujärjestelmä, jolla halutaan pitää jännitys loppuun asti. Ennen vuotta 2016 voittaja saattoi selvitä jo hyvin varhaisessa vaiheessa pisteidenlaskua. Tämän ja usein moititun pisteiden vääristymisen takia haluttiin antaa molemmille äänestysryhmille täysin oma valta, joten pisteet jaettiin. Uudessa systeemissä jokaisen osallistujamaan raadit antavat pisteet 1-8, 10 ja 12. Sen jälkeen puhelinäänet julistetaan könttäsummina. Näin ollen voittaja selviää vasta kun eniten puhelinääniä saanut maa saa pisteet.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
| Vuosi | Esittäjä | Laulu | Finaali | Finaali | Semifinaali | Semifinaali | Huom. |
| Vuosi | Esittäjä | Laulu | Sijoitus | Pisteet | Sijoitus | Pisteet | Huom. |
| 2016 | Hovi Star | "Made of Stars" | 14 | 135 | 7 | 147 |  |
| 2017 | Imri Ziv | "I Feel Alive" | 23 | 39 | 3 | 207 |  |
| 2018 | Netta Barzilai | "Toy" | 1 | 529 | 1 | 283 | Voittaja |
| 2019 | Kobi Marimi | "Home" | 23 | 35 | X | X | Suora finaalipaikka edellisvuoden voiton ansiosta. |
| 2020 | Eden Alene | "Feker libi" (ፍቅር ልቤ) | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. | Euroviisut peruttiin koronaviruspandemian vuoksi. |
| 2021 | Eden Alene | "Set Me Free" | 17 | 93 | 5 | 192 |  |
| 2022 | Michael Ben David | "I.M" | X | X | 13 | 61 | Esitys ei läpäissyt semifinaalia. |
| 2023 | Noa Kirel | "Unicorn" | 3 | 362 | 3 | 127 |  |
| 2024 | Eden Golan | "Hurricane" | 5 | 375 | 1 | 194 |  |
| 2025 | Yuval Raphael |  |  |  |  |  |  |
Vuonna 1996 Israel ei läpäissyt kilpailun esikarsintakierrosta.
Vuonna 2020 Euroviisut peruttiin koronaviruspandemian vuoksi.